Batalha de Sedan (1940)

La batalha de Sedan se debanèt entre lo 12 e lo 15 de 1940 durant la Segonda Guèrra Mondiala. Opausèt l'armada francesa, sostenguda per d'avions britanics, ai tropas alemandas. S'acabèt per una victòria estrategica majora d'Alemanha que li permetèt de rompre lei defensas francesas. 

Sedan èra situada au nòrd dei fortificacions permanentas de la Linha Maginot e sa conquista permetèt ais Alemands de passar Mòsa. Lo 14, de còntra-ofensivas aerianas aliadas còntra lei pònts alemands mau capitèron e causèron de pèrdas grèvas au sen deis unitats de bombardiers francobritanicas. Puei, entre lo 15 e lo 17, de còntra-ofensivas terrèstras isoladas de l'armada francesa mau capitèron a son torn en despiech de combats acarnats a l'entorn de la vila de Stonne. Après aquelei reviradas, leis Alemands poguèron avançar en direccion de Marga e enceuclar lei fòrças francesas e britanicas situadas au nòrd. Aquò entraïnèt l'afondrament de l'armada francesa que deguèt demandar un armistici signat lo 22 de junh.

 Liames intèrnes 

 Bibliografia 

 Nòtas e referéncias 

Categoria:Batalha de França